b'\n_START_ARTICLE_\nPrezentacija\n_START_PARAGRAPH_\nPrezentacija arba pateiktis (lot. praesentatio)\xc2\xa0\xe2\x80\x93 visuomenin\xc4\x97s komunikacijos forma, ko nors naujo, \xc4\xafdomaus, vertingo pristatymas visuomenei arba visuomen\xc4\x97s grupei.\n_START_SECTION_\nApib\xc5\xabdinimas\n_START_PARAGRAPH_\nTikrosios prezentacijos turi siu\xc5\xbeet\xc4\x85 arba scenarij\xc5\xb3, optimaliam informacijos suvokimui pritaikyt\xc4\x85 strukt\xc5\xabr\xc4\x85. Gali b\xc5\xabti \xc5\xa1ou element\xc5\xb3. Per paskutin\xc4\xaf de\xc5\xa1imtmet\xc4\xaf prezentacij\xc5\xb3 sinonimu tapo kompiuterin\xc4\x97s programos Microsoft PowerPoint pagalba parengtos prezentacijos skaidr\xc4\x97s, nors \xc5\xa1is prezentacij\xc5\xb3 metodas pastaruoju metu gerokai kritikuojamas kaip nebeefektyvus. Pastaraisiais metais vis labiau populiar\xc4\x97ja alternatyvi kompiuterin\xc4\x97 prezentacij\xc5\xb3 k\xc5\xabrimo programa - PREZI, kuri\xc4\x85, pasak prezi.com, pasaulyje jau naudoja 50 mln. \xc5\xbemoni\xc5\xb3. Ekspertai teigia, kad neprofesionaliai naudojama PREZI programa gali sukurti tas pa\xc4\x8dias problemas kaip ir piktnaud\xc5\xbeiavimas PowerPointu: ekrano vaizdai gali b\xc5\xabti perkrauti tekstais ir tod\xc4\x97l varginantys.\n_START_SECTION_\nPaskirtis\n_START_PARAGRAPH_\nDa\xc5\xbeniausiai tai yra reklaminis arba informacinis instrumentas. Tai \xc4\xafprasta rinkodaros, reklamos, seminar\xc5\xb3 ir mokym\xc5\xb3 organizatori\xc5\xb3 taikoma priemon\xc4\x97.\n_START_SECTION_\nKritika\n_START_PARAGRAPH_\nPernelyg da\xc5\xbenai prezentacij\xc5\xb3 autoriai ignoruoja klasikin\xc4\x99 arba moderni\xc4\x85j\xc4\x85 retorik\xc4\x85 ir pasitiki vienintele \xc4\xaftikinimo priemone (da\xc5\xbenai tai b\xc5\xabna projektorius, ekranas ir kompiuterine programa parengtos skaidr\xc4\x97s).'